Na temelju članka 29. Statuta Općine Pojezerje (Službeni glasnik Dubrovačko-neretvanske županije

broj 6/13 i 5/18), Općinsko vijeće Općine Pojezerje na svojoj 5. sjednici održanoj 28.02.2022. godine donijelo je

**O D L U K U**

**o pristupanju Općine Pojezerje**

**u Lokalnu akcijsku skupinu u ribarstvu (FLAG Južni Jadran)**

Članak 1.

Općina Pojezerje (u daljnjem tekstu: Općina) ovom Odlukom pristupa udruzi Lokalna akcijska grupa u ribarstvu Južni Jadran (u daljnjem tekstu: FLAG).

Općina pristupa FLAG-u radi promicanja zajedničkih interesa i međusobne suradnje članica FLAG-a na povećanju konkurentnosti ribarstvenog područja, stvaranja dodane vrijednosti ribarskim i proizvodima akvakulture/marikulture, revitalizaciji i razvoju turizma ribarstvenog područja te diverzifikaciji unutar ribarstva i akvakulture/marikulture.

Članak 2.

Općina stječe prava i obveze člana FLAG-a sukladno Statutu FLAG-a.

Članak 3.

Općina, kao član FLAG-a ima pravo birati i biti birana u sva tijela FLAG-a, sudjelovati u utvrđivanju zajedničke politike i programa FLAG-a, odlučivati o sredstvima i imovini FLAG-a, te sudjelovati u aktivnostima od zajedničkog interesa u skladu s općim aktima FLAG-a.

Članak 4.

Za predstavnika Općine u Skupštini FLAG-a imenuje se načelnik Borislav Dominiković. U slučaju spriječenosti načelnika, Općinu će predstavljati Zdenko Zloić, pročelnik Jedinstvenog upravnog odjela. .

Predstavnik ima zadatak sudjelovati u aktivnostima vezanim za učlanjenje Općine u FLAG Južni Jadran i djelovanju FLAG-a Južni Jadran, a sve u cilju unaprjeđenja kvalitete i standarda u ruralnom prostoru na kojem FLAG Južni Jadran djeluje.

Članak 5.

Ova Odluka stupa na snagu danom donošenja a objavit će se u Službenom glasniku Općine Pojezerje.

Klasa:334-01/22-01/01

Urbroj:2117-18-01-22-1

Otrić-Seoci,28.02.2022. godine

Predsjednica Općinskog vijeća

Zrinka Antunović Čotić